***Csongrád Város Polgármesterétől***

***Száma:*** 10-502-3/2014.

 Témafelelős: Kozma Tibor

 **M**

***ELŐTERJESZTÉS***

**Csongrád Város Önkormányzata Képviselő-testületének**

**2014. január 15-ei rendkívüli ülésére**

***Tárgy***:Együttműködési megállapodás a Kis-Tisza Vízi-Sport Közhasznú Egyesülettel.

Tisztelt Képviselő-testület!

A Kis-Tisza Vízi-Sport Közhasznú Egyesület együttműködési megállapodást kezdeményezett önkormányzatunkkal, melynek tárgya az egyesület által hagyománnyá vált Sárkányos Pünkösd és a Suli Sárkányhajó verseny megszervezése. Az egyesület pályázatot nyújt be az ÚJ MAGYARORSZÁG VIDÉKFEJLESZTÉSI PROGRAM keretében a rendezvények megtartása érdekében szükséges eszközbeszerzés (2 db hajó) iránt.

Javasolom az együttműködési megállapodás elfogadását ennek érdekében hatalmazzon fel a képviselő-testület annak aláírására.

**Határozati javaslat**

Csongrád Város Önkormányzata Képviselő-testülete megtárgyalta az „Együttműködési megállapodás a Kis-Tisza Vízi-Sport Közhasznú Egyesülettel” című előterjesztést és az alábbi döntést hozza:

A Képviselő-testület egyetért az előterjesztés mellékletét képező együttműködési megállapodásban foglaltakkal, felhatalmazza a polgármestert annak aláírására.

Határidő: azonnal

Felelős: Dr. Kőrösi Tibor polgármester

Erről jegyzőkönyv kivonaton értesítést kap:

1. Képviselő-testület tagjai
2. Humánpolitikai Iroda
3. Fejlesztési és Üzemeltetési iroda és általa
4. érintettek

Csongrád, 2014. január 14.

Dr. Kőrösi Tibor

 polgármester

**EGYÜTTMŰKÖDÉSI MEGÁLLAPODÁS**

(52/2012. (VI.08.) VM rendelet 1. számú melléklet, Értékelési szempontok, I. Szakmai szempontok 2. számú szemponthoz)

**amely létrejött egyrészről :**

**Kis-Tisza Vízi-Sport Közhasznú Egyesület**

6640 Csongrád, Szegedi út 39.

**Adószám:18206184-1-06**

képviselője: Kakuszi Gyöngyi elnök továbbiakban **Kérelmező**

**másrészről:**

 **Csongrád Városi Önkormányzat**

 6640 Csongrád, Kossuth tér 7. **Adószám:15726896-2-06**

képviselője: Dr. Kőrösi Tibor polgármester továbbiakban **Partner**

együttesen a „felek” között alulírott helyen és időben az alábbi feltételekkel:

1. Az Együttműködés célja, elvárt eredménye:

 Cél a rendszeres sportolás, versenyzés, testedzés, felüdülés biztosítása, az ilyen igények felkeltése, az egészséges életmódra, egészségmegőrzésre, betegségmegelőzésére nevelés, mentális egyensúly segítése, a társadalmi öntevékenység és a közösségi élet kibontakoztatása.

 A Felek közösen törekednek arra, hogy több korosztályra kiterjesztve, a sportot népszerűsíteni, a kedvteléstől a versenyzésig a testedzést biztosítani kell minden körülmények között. Továbbá a közkedvelt sportrendezvényeket, közösségépítő programokat minden évben megtartani. Sárkányhajózással is erősíteni, hogy az egyén képes legyen már fiatal kortól a csoportban való együttműködésre.

2. Az együttműködés tárgya:

 A Kérelmező egyesület minden évben a már hagyománnyá vált Sárkányos Pünkösd és a Suli Sárkányhajó versenyt a jövőben is megrendezi, melynek eredményeként egyre nagyobb területeken, akár országos szinten tudjon bevonni sárkányhajózást kedvelő csoportokat minden 10 év feletti korosztályt megcélozva. A Felek kölcsönösen törekednek arra, hogy az érintett rendezvények megrendezése országos szintre ki tudjon terjedni. Csongrád Városi Önkormányzat a sportcélok érdekében teljes mértékben partner.

3. Az együttműködés időtartama: Az együttműködés hatályba lépésének feltétele a nyertes pályázati döntés időpontja (melyet a Kérelmező csatol a Partner részére) és időtartama a 104/2013. (XI.14.) VM rendeletben előírt üzemeltetési, fenntartási kötelezettség lejártáig tart.

4. Az együttműködő felek vállalt kötelezettségei:

 A Partner fél a tulajdonát képező Csongrád-külterület 032/6.hrsz-ú területet a várossal közös szervezésű, közhasznú rendezvények megtartása céljából a Kérelmező részére biztosítja.

 A Kérelmező vállalja, hogy a Partner tulajdonát képező területet kizárólag a fenti sportcélokra használja és a rendezvényt követően gondoskodik a terület helyreállításáról.

5. Az együttműködést szabályozó egyéb kérdések:

 A felek nem szabályozott kérdésékre a PTK. és az egyéb jogszabályok idevonatkozó rendelkezéseit fogadják el irányadónak.

A megállapodást mindkét fél, mint akaratával megegyezőt írja alá.

Kelt: Csongrád, 2014. január ….

 **………………………… …..…………………..**

 **Kérelmező Partner**

 **cégszerű aláírása cégszerű aláírása**